
R E F E R A T   D E   A P R O B A R E
 privind instituirea taxei speciale de salubrizare pentru utilizatorii casnici și non-casnici beneficiari ai serviciului de salubrizare care nu au încheiat contract de salubrizare și aprobarea Regulamentului de instituire, stabilire, aplicare, încasare şi 
administrare a taxei speciale de salubrizare în municipiul Brad



Potrivit art. 6 alin. 1 lit. k din Legea serviciului de salubrizare a localităţilor nr. 101/2006, republicată, cu modificările și completările ulterioare, „Autorităţile deliberative ale unităţilor administrativ-teritoriale/sectoarelor municipiului Bucureşti au competenţe exclusive în ceea ce priveşte înfiinţarea, organizarea, gestionarea, coordonarea şi atribuirea serviciului de salubrizare a localităţilor, având următoarele atribuţii în domeniu: …… k) stabilirea taxelor speciale şi aprobarea tarifelor pentru servicii de salubrizare, cu respectarea reglementărilor în vigoare;” 
Conform prevederilor art. 26 alin. 1 lit. c din Legea serviciului de salubrizare a localităţilor nr. 101/2006, republicată, cu modificările și completările ulterioare, „(1) În funcţie de natura activităţilor prestate, atât în cazul gestiunii directe, cât şi în cazul gestiunii delegate, pentru asigurarea finanţării serviciului de salubrizare, utilizatorii achită contravaloarea serviciului de salubrizare prin: ….. c) taxe speciale, în cazul prestaţiilor de care beneficiază individual fără contract.” , iar conform alineatului (3) „Autorităţile administraţiei publice locale au obligaţia să instituie taxe speciale, conform prevederilor alin. (1) lit. c), şi să deconteze lunar operatorilor, direct din bugetul local, contravaloarea prestaţiei efectuate la utilizatorii fără contract.” 
Având în vedere Contractul de Delegare a Gestiunii Serviciului de Salubrizare în zona de colectare 1Brad nr. 394/720/25.04.2018 și Regulamentul Serviciului de Salubrizare pentru județul Hunedoara și văzând și prevederile Documentului de poziție privind modul de implementare a proiectului „Sistem integrat de management al deșeurilor în județul Hunedoara”, ale Statutului ASOCIAŢIEI DE DEZVOLTARE INTERCOMUNITARĂ „Sistemul Integrat de Gestionare a Deșeurilor Județul Hunedoara”, ale Hotărârii Consiliului Local al Municipiului Brad nr. 60/2009 privind asocierea Municipiului Brad cu Judeţul Hunedoara, precum şi cu unele unităţi administrativ-teritoriale din judeţul Hunedoara, în vederea constituirii Asociaţiei de Dezvoltare Intercomunitară „Sistemul Integrat de Gestionare a Deşeurilor Judeţul Hunedoara”, consider că este necesară instituirea unei taxe speciale de salubrizare.
 Potrivit dispozițiilor art. 26 alin. (5) din Legea serviciului de salubrizare a localităţilor nr. 101/2006, republicată, cu modificările și completările ulterioare, ”Cuantumul şi regimul tarifelor şi taxelor speciale ofertate/aprobate se stabilesc, se ajustează sau se modifică de către autorităţile administraţiei publice locale, în baza fişelor de fundamentare pe elemente de cheltuieli, întocmite de către operatori în conformitate cu normele metodologice de stabilire, ajustare sau modificare a tarifelor pentru activităţile specifice serviciului de salubrizare a localităţilor, elaborate de către A.N.R.S.C.” 
Menționez faptul că operatorul serviciului nu a prezentat o fundamentare pentru instituirea taxei speciale de salubrizare care face obiectul proiectului de hotărâre, această taxă fiind fundamentată de către Compartimentul Unitatea Locală de Monitorizare a Serviciilor Comunitare de Utilități Publice și Serviciul Buget, Finanțe, Contabilitate, Taxe și Impozite Locale din cadrul Primăriei Municipiului Brad, pe baza tarifelor de prestare a serviciului de salubrizare în zona 1 Brad aplicate de către operator. 
În contextul celor de mai sus, am inițiat prezentul proiect de hotărâre prin care am propus instituirea taxei speciale de salubrizare pentru utilizatorii casnici și non-casnici beneficiari ai serviciului de salubrizare care nu au încheiat contract de salubrizare, precum și de către persoanele care nu sunt declarate în contractele încheiate cu operatorul de salubritate, pentru fiecare imobil, după cum urmează:
 a) Taxă utilizatori casnici: 15,00 lei/persoană/lună; 
 b) Taxă utilizatori non-casnici: 115,22 lei/mc, TVA inclus.
 Am propus, de asemenea, aprobarea Regulamentului de instituire, stabilire, aplicare, încasare şi administrare a taxei speciale de salubrizare în municipiul Brad, conform Anexei la proiectul de hotărâre. 
Competența dezbaterii și adoptării proiectului de hotărâre aparține Consiliului Local al Municipiului Brad în temeiul prevederilor art. 129 alin. 2 lit. b, lit. d, alin. 4 lit. c, alin. 7 lit. n, alin. 14 și ale art. 139 coroborat cu art. 196 alin. 1 lit. a din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare. 
Invoc în susținerea propunerii mele prevederile art. 8 alin. 3 lit. j, art. 10, alin. 12 – 15 și art. 42 alin. 1 lit. c din Legea serviciilor comunitare de utilități publice nr. 51/2006, republicată, cu modificările şi completările ulterioare, ale art. 6 alin. 1 lit. k, art. 8 alin. 1, art. 9 alin. 2, art. 20 alin. 2 lit. a, art. 25 lit. a, și art. 26 alin. 1 lit. c, alin. 3, alin. 8 din Legea nr. 101/2006 a serviciului de salubrizare a localităților, republicată, cu modificările și completările ulterioare, ale art. 21 și art. 59 din Legea nr. 211/2011 privind regimul deșeurilor, republicată, cu modificările și completările ulterioare, ale art. 30 din Legea nr. 273/2006 privind finanțele publice locale, cu modificările și completările ulterioare, ale art. 454 lit. g și art. 484 din Legea nr. 227/2015 privind Codul Fiscal, cu modificările și completările ulterioare, ale Ordonanței de Urgență a Guvernului nr. 196/2005 privind Fondul pentru mediu, cu modificările și completările ulterioare, ale Ordonanţei de Urgenţă a Guvernului nr. 74/2018 pentru modificarea şi completarea Legii nr. 211/2011 privind regimul deşeurilor, a Legii nr. 249/2015 privind modalitatea de gestionare a ambalajelor şi a deşeurilor de ambalaje şi a Ordonanţei de Urgenţă a Guvernului nr. 196/2005 privind Fondul pentru mediu, cu modificările și completările ulterioare, precum și ale și art. 4 lit. b și art. 7 din Legea nr. 52/2003 privind transparența decizională în administrația publică, republicată.

